
ΠΡΟΚΗΡΥΞΗ ΘΕΣHΣ 
ΠΡΟΪΣΤΑΜΕΝΟΥ/ΝΗΣ ΦΑΡΜΑΚΕΙΟΥ  
Το Ωνάσειο Νοσοκομείο (ΩΝ) ιδρύθηκε, σε συνέχεια της δωρεάς του Κοινωφελούς Ιδρύματος "Αλέξανδρος Σ. Ωνάσης", προς το Ελληνικό Δημόσιο δυνάμει του Ν. 2012/1992 και λειτουργεί βάσει του νόμου αυτού, όπως έχει τροποποιηθεί και ισχύει, και του εκάστοτε Εσωτερικού Κανονισμού του με σκοπό την παροχή άριστων υπηρεσιών υγείας. Στο πλαίσιο της δραστηριότητάς του και προς εκπλήρωση των σκοπών του, το ΩN προκηρύσσει τη θέση του/της Προϊσταμένου/ης του Τμήματος Φαρμακείου, με καθεστώς πλήρους και αποκλειστικής απασχόλησης και σύμβαση εργασίας ορισμένου χρόνου διάρκειας αρχικά ενός (1) έτους (δοκιμαστική περίοδος), η οποία δύναται μετά την λήξη της  και κατόπιν θετικής αξιολόγησης να μετατραπεί σε αορίστου χρόνου.
Το Τμήμα Φαρμακείου υπάγεται στην Υποδιεύθυνση Οικονομικού και ο/η Προϊστάμενος/νη είναι ιδίως αρμόδιος/ια  για:
· Την οργάνωση και εποπτεία λειτουργίας του Φαρμακείου, 

· Την παρακολούθηση αποθεμάτων και διασφάλιση επάρκειας φαρμάκων, 

· Τον έλεγχο ορθής τήρησης της φαρμακευτικής νομοθεσίας, 

· Την εποπτεία διακίνησης φαρμάκων, ναρκωτικών και ειδικών σκευασμάτων, 

· Την καταχώριση των αποθεμάτων στο σύστημα SAP του Νοσοκομείου,
· Την σύνταξη προδιαγραφών και την αξιολόγηση φαρμακευτικού υλικού, 
· Την διοίκηση και τον συντονισμό του προσωπικού του Τμήματος Φαρμακείου.

Απαραίτητα προσόντα για την υποβολή υποψηφιότητας είναι:
· Πτυχίο ΑΕΙ Φαρμακευτικής ημεδαπής ή αναγνωρισμένο ισότιμο πτυχίο της αλλοδαπής.
· Άδεια άσκησης επαγγέλματος Φαρμακοποιού.
· Τουλάχιστον πενταετής (5) επαγγελματική εμπειρία σε νοσοκομειακό φαρμακείο ή σε αντίστοιχη θέση ευθύνης.
· Πολύ καλή γνώση της αγγλικής γλώσσας. 

· Πολύ καλή γνώση χειρισμού Ηλεκτρονικού Υπολογιστή και εφαρμογών MS Office.
Επιθυμητά προσόντα 
· Κατοχή Μεταπτυχιακού Τίτλου Σπουδών της ημεδαπής ή αναγνωρισμένου ισότιμου τίτλου της αλλοδαπής
· Γνώση SAP, ή άλλων νοσοκομειακών πληροφοριακών συστημάτων 
Οι ενδιαφερόμενοι/νες  καλούνται να υποβάλουν, μέχρι την 30η Σεπτεμβρίου 2026 τα εξής δικαιολογητικά: 
1. 
Αίτηση συνοδευόμενη από πρόσφατη φωτογραφία. 
2.
Βιογραφικό Σημείωμα με πλήρη έκθεση της επαγγελματικής εμπειρίας.
3.
Αντίγραφα:
· του πτυχίου ΑΕΙ Φαρμακευτικής της ημεδαπής ή της αλλοδαπής (με αναγνώριση ισοτιμίας),
· τυχόν άλλων τίτλων σπουδών, 
· της άδειας άσκησης επαγγέλματος,  
· πιστοποιητικών γλωσσομάθειας 
· πιστοποιητικών χειρισμού ηλεκτρονικού υπολογιστή και εφαρμογών MS Office και
· της αστυνομικής ταυτότητας ή του διαβατηρίου. 
4. Έγγραφα που τεκμηριώνουν την κατοχή της απαιτούμενης επαγγελματικής εμπειρίας
5.
Έγγραφα τα οποία να πιστοποιούν την κατοχή των επιθυμητών προσόντων.
6.
Πιστοποιητικό εκπλήρωσης υποχρέωσης στρατιωτικής υπηρεσίας ή νόμιμης απαλλαγής από αυτήν (για τους άρρενες υποψηφίους).
Ο/Η υποψήφιος/α που θα επιλεγεί θα υποχρεούται, προκειμένου να προσληφθεί, να υποβάλει -μεταξύ άλλων- απόσπασμα Ποινικού Μητρώου (γενικής χρήσης). 
Οι αιτήσεις συνοδευόμενες από τα απαραίτητα δικαιολογητικά θα πρέπει να υποβληθούν αποκλειστικά σε ηλεκτρονική μορφή ως συνημμένα αρχεία μορφής .pdf, .jpeg ή .docχ, με ηλεκτρονικό ταχυδρομείο στη διεύθυνση Maria Neochoriti m.neochoriti@onasseio.gr.  

Παρακαλούνται οι υποψήφιοι μετά την υποβολή των αιτήσεών τους να επικοινωνούν με τη Γραμματεία της Υποδιεύθυνσης Ανθρώπινου Δυναμικού του ΩΝ, προκειμένου να επιβεβαιώνουν την παραλαβή των αιτήσεων από την αρμόδια υπηρεσία (τηλ. +30-210-9493103 ή +30-210-9493115).
Οι ονομασίες των υποβαλλομένων αρχείων θα είναι στα ελληνικά και θα περιγράφουν το περιεχόμενό τους με τον τρόπο που αναφέρεται κατωτέρω (βλέπε κατωτέρω "Τυπική Κατάσταση Υποβαλλομένων Αρχείων").
Αιτήσεις οι οποίες έχουν υποβληθεί στο παρελθόν, δεν θα ληφθούν υπόψη.
Η επιλογή του/της καταλληλότερου/ης υποψηφίου/ιας θα γίνει από το Διοικητικό Συμβούλιο του Ωνασείου Νοσοκομείου  βάσει των αρχών της αξιοκρατίας, της αντικειμενικότητας και της διαφάνειας χωρίς διακρίσεις λόγω φύλου, φυλής, ηλικίας θρησκείας, εθνικότητας, πεποιθήσεων κλ.π, παρέχοντας σε όλους τους ενδιαφερόμενους ίσες ευκαιρίες (άρθρο 38 Εσωτερικού Κανονισμού). 

Οι αποδοχές της θέσης καθορίζονται από την μισθολογική πολιτική του ΩΝ χωρίς διακρίσεις και βάσει αντικειμενικών κριτηρίων, όπως τα προσόντα, η επαγγελματική εμπειρία, οι δεξιότητες και οι αρμοδιότητες της θέσης. Οι υποψήφιοι/ιες θα ενημερωθούν για το εύρος αποδοχών και τους λοιπούς όρους αμοιβής που αντιστοιχούν στη θέση πριν από τη διενέργεια της προσωπικής συνέντευξης στο πλαίσιο της διαδικασίας αξιολόγησης. 

Διευκρινίζεται ότι το ΩN διατηρεί το δικαίωμα να ματαιώσει ή να κηρύξει άγονη την παρούσα προκήρυξη σε οποιονδήποτε χρόνο και για οποιαδήποτε αιτία (άρθρο 38 Εσωτερικού Κανονισμού). Σημειώνεται ότι κατά της απόφασης επιλογής δεν προβλέπεται η υποβολή ενστάσεων (άρθρο 38 Εσωτερικού Κανονισμού). 
Τα προσωπικά δεδομένα των υποψηφίων που θα γνωστοποιηθούν στο ΩΝ στο πλαίσιο της παρούσας  διαδικασίας θα τύχουν επεξεργασίας αποκλειστικά για σκοπούς αξιολόγησης της υποψηφιότητας και στελέχωσης της θέσης, σύμφωνα με τον Γενικό Κανονισμό Προστασίας Δεδομένων (ΕΕ) 2016/679 (GDPR) και την εφαρμοστέα εθνική νομοθεσία. Τα δεδομένα θα διατηρηθούν μόνο για το χρονικό διάστημα που απαιτείται για την ολοκλήρωση της διαδικασίας επιλογής ή για τυχόν μελλοντικές ευκαιρίες απασχόλησης, εφόσον έχει παρασχεθεί σχετική συγκατάθεση. Οι υποψήφιοι διατηρούν όλα τα δικαιώματα που προβλέπονται από την κείμενη νομοθεσία σχετικά με την πρόσβαση, διόρθωση, διαγραφή και περιορισμό της επεξεργασίας των προσωπικών τους δεδομένων.

Τυπική Κατάσταση Υποβαλλομένων Αρχείων
01. Αίτηση με Φωτογραφία
02. Βιογραφικό Σημείωμα
03. Πτυχίο ΑΕΙ Φαρμακευτικής 
04. Αναγνώριση Ισοτιμίας Πτυχίου 
(εφόσον το πτυχίο έχει κτηθεί στην αλλοδαπή)
05. Μεταπτυχιακός  Τίτλος 

(εφόσον υπάρχει)
06. Άλλοι  Τίτλοι Σπουδών

(εφόσον υπάρχουν)
07. Άδεια Άσκησης Επαγγέλματος
......................................................................................
08. Πιστοποιητικό ή άλλο έγγραφο τεκμηρίωσης της Προϋπηρεσίας 
......................................................................................
09. Αστυνομική Ταυτότητα/Διαβατήριο 
10. Πιστοποιητικά  Γλωσσομάθειας και Χειρισμού Η/Υ
......................................................................................
11. Λοιπά Έγγραφα  
(ιδίως έγγραφα που τεκμηριώνουν τη γνώση χειρισμού SAP ή άλλων νοσοκομειακών πληροφοριακών συστημάτων -εφόσον υπάρχουν)
......................................................................................
12. Πιστοποιητικό Στρατολογίας  (μόνο για άρρενες) 

